text: Hopskud, hygge og håndbold for børn
  06 december 2014 kl. 11.56
  Øster Starup-Vester Nebel-hallen er i dag lørdag booket op med 200 håndbold-børn. De hylder EM-håndboldpigerne, som er i Doha.
  
  ØSVN håndbold og DGI Sydøstjylland har inviteret 200 børn til et sjovt og hyggeligt stævne sammen med familien. Der gratis kaffe og te på kanden til forældrene.
  - Vi er rigtigt glade for at kunne byde velkommen til et DGI Børnestævne. Hele konceptet sikrer nemlig at dagen bliver med udgangspunkt i glæden ved håndbold og kammeratskabet, fortæller Ulla Holst fra ØSVN håndbold.
  Banestørrelser og spilletid tilpasses børnenes alder. De yngste spilleres trænere må være med på banen, og de ældste spiller med timeout.
  